Katso, minä teen uutta; -
nyt se taimelle puhkeaa, -
ettekö sitä huomaa?
Hei! Tutkimusmatkamme Jesajan kirjaan lähestyy päätöstään.
Tämän viimeisen jakson otsikkona on -
Onnellisesti te pääsette perille!
Tarkastelemme Jesajan kirjan lukuja 58-66.
Jesajan kirjan päätösosa sisältää tulevaisuuden näkyjä.
Luvut 58-59 kertovat, -
miksi Jumala ei aina kuule rukouksiamme.
Luku 58 kertoo itse asiassa, -
miksi hyvyytemme ei ole oikeaa hyvyyttä.
Luku 59 kertoo, että pahuutemme on kyllä oikeaa pahuutta.
Luvut 60-66 kertovat -
uudesta taivaasta ja uudesta maasta eli Messiaan ajasta.
Ne kertovat uudesta Jerusalemista, viimeisestä tuomiosta -
ja todellakin uudesta taivaasta ja uudesta maasta.
Israelin kansan vaellus täällä ajassa -
ennen Messiaan toista tulemusta on horjuvaa, kuten se on ollut aina.
Jesajan kirjassakin vuorottelevat kehotuspuhe ja armon julistus.
Koko ajan ne vuorottelevat. Tätä puhetta ihmiset tarvitsevat, -
niin myös me. Puhe kohdistuu kaikkien aikojen kaikille kristityille.
Mitä on tuleva aikojen lopussa?
Mikä on matkamme määränpää? Kuinka pääsemme perille?
Tärkeitä kysymyksiä kaikki.
Kaikkiin näihin löydämme Jesajan kirjasta vastaukset.
Luku 58 alkaa kuvauksella oikeasta paastosta.
Luen jakeesta 6 alkaen: "Toisenlaista paastoa minä odotan:
että vapautat syyttömät kahleista, -
irrotat ikeen hihnat ja vapautat sorretut, -
että murskaat kaikki ikeet, murrat leipää nälkäiselle, -
avaat kotisi kodittomalle, -
vaatetat alastoman, kun hänet näet, -
etkä karttele apua tarvitsevaa veljeäsi.
Silloin sinun valosi puhkeaa näkyviin kuin aamunkoi -
ja hetkessä sinun haavasi kasvavat umpeen.
Vanhurskaus itse kulkee sinun edelläsi -
ja Herran kirkkaus seuraa suojanasi.
Ja Herra vastaa, kun kutsut häntä, -
kun huudat apua, hän sanoo: 'Tässä minä olen.'
Jos hävität sorron ikeen keskuudestasi -
ja lopetat sormella osoittelun ja pahat puheet, -
jos annat nälkäiselle omastasi ja ravitset sen, joka kärsii puutetta,
niin sinun pimeyteesi koittaa valo -
ja yön varjo muuttuu keskipäivän kirkkaudeksi.
Ja Herra on alati ohjaava sinua.
Aavikon paahteessakin hän elvyttää voimasi ja vahvistaa jäsenesi.
Sinä olet kuin vehmas puutarha, kuin lähde, jonka vesi ei ehdy."
Kehotukset ja lupaukset jatkuvat.
Syvimmiltään tässä on kyseessä kuvaus Jumalan tahtoon suostuneen -
eli sydämeltään murretun ihmisen elämästä, jota Herra itse johtaa.
Oikeassa paastossa on kyse itsensä kieltämisestä.
Teemmekö todella jotain, jossa annamme omastamme, -
niin että tuntuu? Mitä on innokas auttaminen?
Emme vain kieltäydy siis ruoasta tässä paaston yhteydessä, -
vaan myös teemme vanhurskauden tekoja.
Mitä on ilo Jumalassa?
Emme tee asioita velvollisuudesta, vaan ilosta käsin -
vapaaehtoisuudesta ja sydämen halusta käsin.
Kyllä tässä on meille syvällistä puhuttelua, -
hengellistä puhuttelua ja muutakin puhuttelua.
Itse asiassa todellista hengellisyyttä.
Jesaja haastaa meitä Jumalan mielen mukaiseen elämään.
Hyvyytemme on oltava oikeaa hyvyyttä.
Pahuutemme kyllä on oikeaa pahuutta.
Paastokehotusten jälkeen meille avautuvat -
ihanat lupauksen sanat luvussa 60: -
"Nouse, loista kirkkaana, Jerusalem, -
sillä sinun valosi saapuu ja Herran kirkkaus koittaa sinun yllesi.
Katso, pimeys peittää maan, yön synkkyys kansat.
Mutta sinun taivaallesi kohoaa aamunkoi, -
Herran kirkkaus hohtaa sinun ylläsi.
Niin kansat tulevat sinun valosi luo -
ja kuninkaat sinun aamunkoittoosi."
"...meren rikkaudet vyöryvät rannoillesi -
ja sinun käsiisi annetaan vauraus..."
Tämä on ihana lupaus Israelille, samalla kaikille Herran omille.
Kerran on valo yksin Jerusalemissa eli Herran kirkkaus.
Pimeys kaikkialla muualla.
Kaikki kansat haluavat silloin tuohon valoon -
tuoden mukanaan rikkautensa.
Ajattele, miten vallankumouksellista puhetta!
Ajattele, mitä tällä hetkellä ajatellaan Jerusalemista, -
mikä on tilanne Lähi-idässä, mikä on suhtautuminen juutalaisiin.
Kristinuskokin halutaan laittaa jonnekin marginaaliin, sivuun.
Ja Raamattu lupaa meille jotain aivan toista.
Kyllä kannattaa tutkia Raamatun Sanaa -
ja antaa sen olla johtotähti elämässä.
Mitä on Jumalan siunaus oman kansansa yllä, -
luvatun maan yllä? Tosiasiat puhukoot puolestaan.
Otamme tässä esiin muutamia lukuja muutaman vuoden takaa.
Tarkastellaanpa vaikka Nobel-palkintojen saajia, -
joka kertoo siitä, mitä ihmiset voivat saavuttaa, -
mitä ihmiset osaavat. Se on yksi indikaattori.
Arabi-/muslimimaailmassa, jonka väkiluku on noin 1,5 miljardia, -
on 6 nobelistia. Nämä luvut ovat siis muutaman vuoden takaa.
3 rauhan, 1 kemian, 1 fysiikan ja 1 kirjallisuuden.
14 miljoonan juutalaisessa väestössä -
(= noin 100. osa arabiväestöstä) -
on 165 nobelistia, 51 lääketieteen, -
45 fysiikan, 27 kemian, 22 talouden, -
11 kirjallisuuden ja 9 rauhan.
Lääketieteen nobelisteista on juutalaisia 31 % -
ja fysiikan nobelisteista 25 %.
Shakin maailmanmestareista juutalaisia on 54 % -
ja Oscar-palkinnon voittaneista elokuvaohjaajista 27 %.
Tässä on nyt tällaisia maallisiakin näköaloja, -
mutta jotain tämä kertoo siitä erityisestä osasta, -
mikä juutalaisella kansalla on. Miten Jumala on siunannut heitä, -
kansaa, joka on Jumalaansa kohtaan uppiniskainen, -
mutta silti Jumalan kansa.
Mielenkiintoista, miten tosiasiat ympärillämme todistavat -
Raamatun sanomaa.
Mutta puhe Jerusalemin tulevaisuudesta jatkuu: -
Jatkamme Jesajan kirjan tutkimista. Sieltä luemme näin: -
"Vaikka olit syrjitty, vaikka sinua hyljeksittiin -
eikä kukaan käynyt luonasi, -
minä olen korottanut sinut pysyvään kunniaan, -
iloksi tuleville sukupolville."
"Aurinko ei enää ole sinun päiviesi valona -
eikä kuu kirkasta sinun teitäsi, vaan Herra on sinun ikuinen valosi-
ja sinun Jumalasi on sinun kirkkautesi.
Sinun aurinkosi ei enää laske eikä kuu katoa, -
sillä Herra on sinun ainaisena valonasi.
Sinun murhepäiviesi luku on täyttynyt.
Vanhurskaita ovat silloin kaikki kansasi jäsenet, -
maa on iäti oleva heidän.
He ovat taimia minun tarhassani, minun kätteni työ, -
jolla osoitan kirkkauteni."
Kyseessä on Herran seurakunnan, -
Israelin, tuleva pysyvä kunnia.
Jotain, mistä luemme myös Ilmestyskirjan luvuissa 21-22.
Jotain ihmeellistä on edessämme.
On hyvä jo nyt suuntautua sitä kohti.
Siunata Israelia. Kunnioittaa Jumalan Sanaa.
Luvussa 61 on ilmoitus Herran voidellusta.
"Herran, Herran Henki on minun päälläni, -
sillä hän on voidellut minut julistamaan ilosanomaa nöyrille, -
lähettänyt minut sitomaan särjettyjä sydämiä, -
julistamaan vangituille vapautusta ja kahlituille kirvoitusta, -
julistamaan Herran otollista vuotta ja meidän Jumalamme kostonpäivää,-
lohduttamaan kaikkia murheellisia, -
panemaan Siionin murheellisten päähän - antamaan heille -
juhlapäähineen tuhkan sijaan, iloöljyä murheen sijaan, -
ylistyksen vaipan masentuneen hengen sijaan; -
ja heidän nimensä on oleva 'vanhurskauden tammet',
'Herran istutus', hänen kirkkautensa ilmoitukseksi."
Tässä on valtava lupaus siunauksen tuojasta.
Tunnemmehan Hänet, Vapahtajan Jeesuksen?
On mielenkiintoista tuntea -
Jesajan kirjan sanomaa ja sanoman rakennetta.
Siinä missä luku 60 on kirkkauden luku, luku 61 on ilon luku.
Jeesus lainaa Jesajan profetiaa.
Luemme siitä Luukkaan evankeliumin luvusta 4 jakeissa 16-22: -
"Ja hän saapui Nasaretiin, jossa hänet oli kasvatettu, -
ja meni tapansa mukaan sapatinpäi- vänä synagoogaan ja nousi lukemaan.
Niin hänelle annettiin profeetta Esaiaan kirja, -
ja kun hän avasi kirjan, löysi hän sen paikan, -
jossa oli kirjoitettuna: 'Herran Henki on minun päälläni, -
sillä hän on voidellut minut julistamaan evankeliumia köyhille; -
hän on lähettänyt minut saarnaa- maan vangituille vapautusta -
ja sokeille näkönsä saamista, päästämään sorretut vapauteen, -
saarnaamaan Herran otollista vuotta'.
Niin hän rupesi puhumaan heille: 'Tänä päivänä tämä kirjoitus on -
käynyt toteen teidän korvainne kuullen'."
Mietipä sitä, mitä Jesaja tarkalleen sanoi -
edellisessä kohdassa, jonka luimme Jesajan kirjasta.
Ja mikä oli tämä kohta, jonka Jeesus luki synagogassa?
Jeesus ei lukenut Jesajan ilmoituksen loppuosaa, -
jossa puhutaan kostonpäivästä.
Niinhän se oli, että kun Jeesus tuli tähän maailmaan, -
Hän tuli kärsivänä palvelijana.
Kun Jeesus palaa tähän maailmaan toisessa tulemuksessaan, -
Hän tulee tuomaan kaiken oikeuden- mukaisuuden.
Siihen liittyy Herran päivä eli kostonpäivä.
Sen aika tulee vasta myöhemmin Hänen toisessa tulemuksessaan.
Raamattu on tarkka kirja.
Luvussa 62 on ilmoitus Siionin eli Israelin tulevaisuudesta.
Luen jakeesta 1 alkaen: -
"Siionin tähden minun on puhuttava, Jerusalemin takia en voi vaieta, -
ennen kuin oikeus nousee siellä kuin aurinko -
ja pelastus kuin leimuava soihtu, -
ennen kuin kansat näkevät sinun vanhurskautesi -
ja kuninkaat sinun kirkkautesi. Sinä saat uuden nimen, -
joka Herra itse lausuu julki, ja sinä olet oleva -
kaunis kruunu Herran kädessä, -
kuninkaallinen seppele Jumalan huomassa."
"Siionin tähden minun on puhuttava."
Emmehän mekään vaikene Siionin tähden, -
Israelin tähden, Herran seurakunnan tähden?
Mitä haastavammaksi nämä ajat tulevat, -
mitä kielteisemmin kristinuskoon tai juutalaisiin suhtaudutaan, -
sitä rohkeampia meidän on oltava.
Jesajan kirja rohkaisee meitä siihen.
Jesaja katselee ihmeellisiä näkyjä.
Hän näkee itse asiassa koko ajanhistorian lävitse.
Pakkosiirtolaisuudesta paluusta aina taivaalliseen Jerusalemiin asti.
Ihmeellinen osa annettiin Jesajalle.
Hienoa on, että hän on välittänyt meille kaiken tuon näkemänsä.
Tulevaisuuden ilmoitus jatkuu luvussa 65: -
"Katso, minä luon uuden taivaan ja uuden maan.
Menneitä ei enää muistella, ne eivät nouse mieleen."
"Ei siellä enää kuulu itkun ääntä, ei valitusta, -
eivät vastasyntyneet siellä enää kuole, ei yksikään, -
ei kuole vanhus, ennen kuin on elänyt päivänsä täyteen.
Joka kuolee satavuotiaana, kuolee nuorena, -
jonka vuodet jäävät alle sadan, häntä surkutellaan."
"Susi ja karitsa käyvät yhdessä laitumella, -
leijona syö heinää kuin härkä [...] Kukaan ei tee pahaa, -
kukaan ei vahingoita ketään minun pyhällä vuorellani, sanoo Herra."
Voimme ymmärtää, että tässä on kuvattu 1 000-vuotista valtakuntaa.
Voit katsoa viittausta vastaavaan Ilmestyskirjan luvusta 20 -
tai Jesajan kirjan luvusta 11.
Yhtä kaikki, tulevaisuuden kuvausta.
Lähestymme Jesajan kirjan päätöstä.
Mitä meille kerrotaan sen viimeisessä luvussa 66?
Siellä sanotaan: "Näin sanoo Herra: Taivas on minun valtaistuimeni, -
maa on koroke minun jalkojeni alla.
Millaisen talon te minulle rakentaisitte, millaisen asuinsijan?
Kaiken tämän on minun käteni tehnyt, -
niin nämä ovat syntyneet, sanoo Herra.
Köyhää minä katson, köyhää, -
hengeltään särkynyttä, sanani alla arkaa."
Tässä meille puhutaan erityisiä.
Jumala on Kaikkivaltias. Hän on kaiken Luoja.
Hän luo myös meidän tulevaisuutemme.
Meidän on hyvä ymmärtää oikein oma osamme -
täällä maaplaneetalla ja Jumalan suunnitelmissa.
Meidän osamme on toteuttaa Herran tahtoa.
Siksi meille annetaan tämä tärkeä vihje: -
Jumala katsoo häneen, -
joka on nöyrä, hengeltään särkynyt.
Jumalan Sanan alla arka eli Jumalan Sanaa kunnioittava.
Köyhä tarkoittaa sitä, joka ei ole itsessään rikas, -
vaan tietää, että hänen rikkautensa on Jumalassa.
Siis meiltä ei vaadita lopulta mahdottomia.
Ei Jumalan kaltaisuutta.
Jumala on Jumala. Me ihmiset olemme ihmisiä.
Mutta suostummehan olemaan sydämeltämme Jumalan ihmisiä, -
Jumalan omia, jotka haluavat suunnata elämänsä -
Jumalan Sanan mukaan?
Tätä kehotusta on Jesajan kirjassa paljon.
Ja luvun sanoma jatkuu: "Näin sanoo Herra: -
- Katso, minä ohjaan Siioniin rauhan kuin virran.
Kuin uomastaan tulvivan puron -
minä käännän sen luo kansojen rikkaudet."
"Niin kuin äiti lohduttaa lastaan, niin minä teitä lohdutan..."
Tässä puhutaan Jerusalemiin tulevasta ihanasta rauhan ajasta.
Kuinka moni on yrittänyt rakentaa rauhaa Lähi-idässä?
Nytkin sinne laaditaan monenlaisia rauhansuunnitelmia.
Tuntuu, että väkivalta siellä vain yltyy.
Mutta kerran tulee todellinen Rauhanruhtinas, -
joka tuo mukanaan rauhan.
Jesaja kertoo Hänestä ja Hänen lohdutuksestaan.
Ja viimeinen luku jatkuu: -
"Niin kuin uusi taivas ja uusi maa, jotka minä luon, -
pysyvät minun edessäni, sanoo Herra, -
niin pysyvät minun edessäni teidän sukunne ja teidän nimenne.
Ja aina uudenkuun päivänä ja jokaisena sapattina tulee -
koko ihmissuku, ja kaikki kumartuvat minun eteeni, sanoo Herra."
Jumala luo tulevaisuutemme.
Hän luo uuden taivaan ja uuden maan -
ja Hän muistaa meidät silloin.
Ajattele, Hän muistaa sinut!
Hän ei kadota yhtäkään omaansa.
Vaikka millaisia maailman melskeitä tapahtuu ja millaisia tulee, -
niin Jumala ei kadota yhtäkään omaansa.
Jesajan kirja jatkuu vielä. On muutama jae -
ja siellä sanotaan näin: -
"Ja kun he lähtevät ulos, he näkevät niiden ruumiit, -
jotka ovat minusta luopuneet. Mato, joka niitä kalvaa, ei kuole,-
liekki, jota niitä nuolee, ei sammu.
Ne ovat kauhistava varoitus koko ihmissuvulle."
Aika raju loppusana Jesajan kirjassa, mutta Jesaja on uskollinen.
Hän lohduttaa, hän varoittaa.
Hän puhuu suoraa ja rehellistä kieltä.
Jesajan kirjan sanomaan voi luottaa.
On aika koota ajatuksia Jesajan kirjasta, ehkä koko Raamatustakin.
Jesajan kirjassa katseemme suunnataan -
tuleviin aikoihin, viimeisiin aikoihin.
Voimme muistaa profeetta Jeremian sanaa: -
"Jumala antaa tulevaisuuden ja toivon."
Se on meille kristityille se keskeinen sanoma tulevaisuudesta.
Voimme ajatella koko ilmestys- kirjallisuuden sanomaa, -
mikä se ydinsanoma on.
Jeesus tulee takaisin. Se on keskeisin sanoma.
Kaikki oikeudenmukaisuus toteutuu.
Tulee uusi taivas ja uusi maa, uusi Jerusalem.
Kaikki kyyneleet pyyhitään. Tulee kuolleiden ylösnousemus.
Kuolema ja saatana tuhotaan. Kaikki Herran omat näkevät -
Jumalan kirkkauden ja saavat katsella sitä ikuisesti.
Saamme aina olla Herran kanssa. Ymmärrämmehän olla jo nyt?
Kiitos, että olet seurannut Jesajan kirjan opetussarjaa.
Tämä on ollut mielenkiintoinen yhteinen matka.
Jesaja puhuu vahvaa sanomaa.
Siellä on paljon lohdutusta, paljon varoitusta ja kehotusta.
Siellä on todella paljon hyvää hengellistä ravintoa.
Mutta kun syö paljon ravintoa, voi vähän tulla ähkyolokin.
Näitä täytyy sulatella. Niin kannattaa tehdä.
Lue Jesajan kirjaa, Lue sitä säännöllisesti.
Alleviivaa sieltä avainjakeita. Opettele niitä ulkoakin.
Se ravitsee. Se kantaa.
Nyt rukoillaan yhdessä hetki.
Tahdon siunata sinua, -
jolle on jäänyt erilaisia kysymyksiä mieleen Jesajan kirjasta.
Olet puhuttelussa -
ja haluat vielä selkoa näihin asioihin.
Rukoillaan yhdessä.
Kiitos, Herra Jeesus, siitä, että olet antanut meille Raamatun, -
olet antanut meille myös Jesajan kirjan.
Meillä on tällainen ihmeellinen elämänohje.
Silti tarvitsemme kaiken tällaisen lukemisen yhteydessä -
Sinulta opastusta, Sinun Henkesi ohjausta.
Kiitos, Herra, että olet tallettanut sydämiimme Sanaasi.
Se on täällä tallessa. Herra, anna meille se nöyryys, -
että ruokimme sydäntämme Sanallasi jatkossakin.
Herra, ravitse Sinä meitä -
ja avaa Pyhän Henkesi kautta Sanaasi.
Nyt tahdon siunata sinua, ystävä, jolle on jäänyt mieleen -
paljon puhuttelua Jesajan kirjasta -
ja muutenkin mietit hengellisiä kysymyksiä.
Herra Jeesus, siunaa Sinä jokaista katselijaa elämäntilanteessaan.
Anna Sinä Henkesi kautta oikeita elämänohjeita ja neuvoja.
Anna sitä taivaallista apua, mikä Sinulla on valta antaa.
Olemme lukeneet Jesajan kirjasta sen lupauksen, -
että Jeesuksen haavojen kautta me olemme parantuneet.
Herra, tuo Sinä parantumisen armo sen ystävän elämään, -
jolla nyt on sairautta. Herra, kosketa Sinä -
Pyhän Henkesi voiman kautta. Herra, tuo oma elämänvoimasi -
ystävän elämään. Herra, paranna sinä. Auta Sinä.
Herra, kenellä on hätä lähimmäisistä, pelasta Sinä.
Auta ihmissuhdeasioissa. Auta talouskysymyksissä.
Auta elämän suunnan hakemisessa.
Kiitos Jeesus, että kaikessa Sinä autat.
Laske siunaavat kätesi ystävän ylle joka Sinulta apua hakee, Jeesus.
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle rauhan.
Isän ja Pojan ja Pyhän Hengen nimeen. Aamen.
Kiitos, että olet seurannut Jesajan kirjan ohjelmasarjaa!
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukoustukeasi ja taloudellista tukeasi.
Voit osoittaa taloudellista tukea soittamalla ruudun puhelinnumeroon.
Voit myös lahjoittaa summan pankkitilille.
Tilinumero ja viitenumero näkyvät ruudussa.
Kiitos tuestasi! Jumalan siunausta sinulle!
Tekstitys: Tuula-Riitta Virrankare